**DECIZIA ETAPEI DE ÎNCADRARE**

**Nr. DRAFT din 08.08.2023**

Ca urmare a solicitării de emitere a acordului de mediu adresate de **DEZSI NORBERT pentru PRIMĂRIA ORAȘULUI HUEDIN,** cu sediul în Huedin, str. Horea, nr. 1, judeţul Cluj, înregistrată la APM Cluj cu nr. 6474/15.03.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 10023/28.04.2023, nr. 11123/12.05.2023, nr. 11888/22.05.2023, nr. 12060/24.05.2023, nr. 12450/29.05.2023, nr. 14049/15.06.2023, nr. 14230/19.06.2023, nr. 14331/20.06.2023, nr. 15003/29.06.2023 și nr. 17650/08.08.2023 și a consultărilor desfăşurate în cadrul şedinţei Comisiei de Analiză Tehnică din data de 27.06.2023, că proiectul ***,,Măsuri integrate pentru mobilitate alternativă în Huedin, județul Cluj”***  propus a fi realizat în orașul Huedin, judeţul Cluj***,*** **nu se supune evaluării impactului asupra mediului și nu se supune evaluării SEICA**.

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13. a) „Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se incadreaza in reglementările PUZ aprobat, cu HCL nr. 27/1998, prelungit prin HCL nr. 230/2020.

* Conform Certificatului de Urbanism nr. 18/05.04.2023, emis de Primăria orașului Huedin:
* Imobilul este situat in intravilanul orașului, în afara perimetrului de protecție a valorilor istorice și arhitectural-urbanistice, aparținănd domeniului public – străzile orașului;
* destinație: zonă pentru căi de comunicații rutiere și construcții aferente – UTR CR;
* folosința actuală: căi de comunicație rutieră – străzile orașului;
* funcțiune dominantă: circulație rutieră și pietonală;
* funcțiune complementară: rețele tehnico-edilitare;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform deciziei nr. 7319/IO/09.06.2023, emisă de AN Apele Române, ABA Crișuri, pentru proiectul propus nu este necesară elaborarea SEICA, întrucât realizarea lucrărilor nu are influență asupra corpurilor de apă.

**IV.** **Caracteristicile proiectului**

* **Amplasament:** obiectivele cuprins în proiect sunt amplasate în intravilan, în partea nordică, vestică și centrală a orașului Huedin din județul Cluj.
* **Descriere succintă a proiectului:**

**Se propun:** vizarea unei creșteri a gradului de mobilitate în interiorul orașului, prin modernizarea a 4707 m rețele stradale, crearea de alei pietonale noi, în lungime de 7224 m, realizarea unei infrastructuri destinate circulației de bicicliști cu o lungime de 3693 m, amenajarea spațiilor de trasport public în vederea dezvoltării viitoare a unui sistem de trasport urban durabil, construirea a două poduri noi pe str. Cetatea Veche și B. Nagy Antal, cu o deschidere de 19,32 m, respectiv 7,45 m, a unor podețe cu lungimi de 6 m și 8 m și a unei pasarele din structură metalică care să continuitatea traseului destinat circulației bicicletelor.

Totodată, se vor realiza lucrări de îmbunătățirea spectului stradal (iluminat public, cabluri subterane), amenajarea de spații verzi, plantare de copaci și amplasare mobilier urban, marcarea și dotarea străzilor, amenajarea parcărilor auto și dezvoltarea unor soluții alternative pentru transportul public.

|  |  |  |  |  |  |
| --- | --- | --- | --- | --- | --- |
| **Nr crt** | **Denumire obiect** | **Lungime de referință (m)** | **Lungime stradă propusă modernizării (m)** | **Lungime trotuar / alee pietonală propusă amenajării (m)** | **Lungime pistă de biciclete propusă amenajării (3)** |
| 1 | Strada Gării | 515,00 | - | 515,00 | 515,00 |
| 2 | Drumul național DN1G – trotuare și piste pentru biciclete (km 1+170,00 – 0+400,00) | 230,00 | - | 215,00 | 230,00 |
| 3 | Strada stadionului | 900,0 | 900,00 | 1800,00 | SS1 |
| 4 | Traseu piste pentru biciclete (legătura între str. Stadionului și DN1) | 208,00 | - | - | 208,00 |
| 5 | Strada Crișului | 1070,00 | 1070,00 | 555,00 | 1070,00 |
| 6 | Strada Cetatea Veche | 435,00 | 435,00 | - | 285,00 |
| 7 | Strada Oborului | 540,00 | 540,00 | 810,00 | - |
| 8 | Strada B. Nagy Antal – AX 1 | 1252,00 | 1252,00 | 1924,00 | 1385,00 |
| 9 | Strada B. Nagy Antal – AX 2 | 510,00 | 510,00 | 1405,00 |
| **TOTAL** | **5600,00** | **4707,00** | **7224,00** | **3693,00** |

 1 străzi de tip share space – str. B. Nagy Antal între km 0\_480 se va realiza de tip share space

Pentru realizare lucrării sunt propuse următoarele tipuri de lucrări:

* Lucrări de terasamente;
* Lucrări pentru realizarea părții carosabile;
* Lucrări pentru realizarea pistelor pentru biciclete;
* Lucrări privin amenajarea spațiilor destinate circulației pietonale;
* Lucrări de colectare și evacuare a apelor pluviale (rigole, podețe, canalizare pluvială);
* Realizare de lucrări de artă (pod, pasarelă);
* Lucrări privind iluminatul public (str. B. Nagy Antal);
* Lucrări pentru migrarea cablurilor aeriene în subteran (str. B. Nagy Antal);
* Lucrări pentru înlocuirea stâlpilor de telefonie și electricitate (unde este cazul);
* Lucrări privin crearea de spații verzi și montare mobilier urban;
* Lucrări de siguranța populației (marcare, indicatoare, parapeți).

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

 a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) la finalizarea proiectului zonele afectate temporar de lucrări vor fi refăcute la starea iniţială;

k) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. C179 din 08.08.2023, emis de ABA Crișuri:***

* Constructorul și beneficiarul lucrării vor asigura pe timpul execuției lucrărilor cât și după aceasta, condițiile de scurgere a apelor prin degajarea tuturor obstacolelor care ar putea obtura secțiunea de scurgere. Lucările și măsurile ce se impun în acest sens se vor stabili pe baza unui program întocmit împreună cu autoritatea de gospodărire a apelor locală.
* Prezentul aviz nu exclude obligația solicitării și obținerea altor avize/acorduri legale;
* Beneficiarul și proiectantul vor urmări îndeaproape executarea lucrărilor prevăzute în documentația tehnică de fundamentare, beneficiarului revenindu-i obligația să anunțe orice modificare față de prevederile prezentului aviz, cu o săptămână înainte de producerea acesteia;
* În perioda de execuție a lucrărilor se vor lua toate măsurile care se impun pentru evitarea poluării apelor, pentru protecția factorilor de mediu și se va respecta întoocmai tehnologia de execuție prezentată în documentație, luându-se măsuri de prevenire și combatere a poluărilor accidentale, în spacial cu produse petroliere, ca urmare a exploatării utilajelor, în cazul producerii uni poluări accidentale întreaga răspundere din punct de vedere al depoluării zonei și suportării eventualelor costuri revine beneficiarului;
* Se interzice depozitarea deșeurilor, a materialelor de construcții și staționarea utilajelor în albia cursurilor de apă;
* Lucrările proiectate nu se voe executa în perioadele de ape mari;
* Pe parcursul execuției lucrărilor, beneficiarul și constructorul vor permide în caz de necesitate accesul și intervenția Administrației Bazinale de Apă Crișuri pentru execuția unor lucrări sau acțiuni necesare în caz de inundații, poluări accidentale sau alte situații specifice cursurilor de apă;
* Pe timpul execuției lucrărilor de investiții la acest obiectiv, se interzice extracția de nisipuri și pietrișuri din albiile cursurilor de apă pe care se execută lucrări, fără avizul ABA Crișuri;
* Pe durata de realizare a investiției se vor solicita de la ABA Crișuri date cu privire la prognoza debitelor și nivelelor ale cursurilor de apă pe care se execută lucrări;
* Beneficiarul va anunța Administrația Bazinașă de Apă Crișuri Oradea, cu 1 zile înainte de începerea oricăror lucrări de investiții;
* Prezentul aviz nu se referă la stabilitatea și rezistența lucrărilor;

l) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

 m) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Simona-Diana MORARIU cons. Romina PAUL

09.08.2023